Fonectan valomainos Turun Puutarhakatu 45:n Hansatornissa.
**Fonecta-konserni** on Suomessa rekisteröity yhteystieto- ja mediayhtiö. Fonecta tarjoaa erikokoisille yrityksille digitaalisen markkinoinnin palveluja kuten verkkomainontaa, kotisivuja ja verkkolöydettävyyden palveluja, kuten numeropalveluja.

Fonecta työllistää noin 250 ihmistä neljällä paikkakunnalla. Vuonna 2022 Fonecta-konsernin liikevaihto oli 58, miljoonaa euroa. Fonecta Oy:n toimitusjohtaja on Patrik Sallner.

Fonecta on perustettu vuonna 2003. Vuosina 2016-2022 Fonecta oli ollut Suomen ainoa virallinen LinkedIn Marketing Solutions Partner ja vuosina 2017, 2018 ja 2019 Fonecta sai merkittävän tunnustuksen hyvästä työstään LinkedIniltä heidän vuotuisassa Partner Connect-palkintogaalassaan. Vuonna 2020 Fonecta palkittiin koko EMEA-alueen arvostetuimpana kumppanina saavuttaen LinkedInin jakamassa gaalassa pääpalkinnon.

Omistus
-------

Fonecta Oy on osa Fonecta-konsernia, johon kuuluvat digimarkkinointi-, taksi- ja tietopalveluita tarjoavat yhtiöt Fonecta Oy, 020202 Palvelut Oy, 02 Taksi Oy, 020202 Ratkaisut Oy ja OIKIO Digital Performance Agency Oy. Fonecta-konsernin on omistanut vuoden 2024 tammikuusta lähtien Sponsor Capital yhdessä Fonectan johdon kanssa. 

Sponsor Capital on suomalainen vuonna 1997 perustettu pääomasijoitusyhtiö, joka sijoittaa keskisuuriin yhtiöihin. Sponsor Capitalin sijoituskohteet ovat suomalaisia yhtiöitä, jotka toimivat kotimaassa tai ovat jo laajentuneet ulkomaille. Perustamisestaan lähtien Sponsor Capitalin rahastoihin on sijoitettu lähes 800 miljoonaa euroa ja Sponsorin rahastot ovat sijoittaneet 40 suomalaiseen yritykseen. Tällä hetkellä Sponsor Capital hallinnoi aktiivisesti yhteensä noin 400 miljoonan euron pääomasijoitusrahastoja.

Suomessa Fonecta vakiinnutti asemaansa yritysostojen avulla: vuonna 2005 se osti Inoan, joka oli tuolloin Eniron ohella merkittävin yrityshakemistoalan yritys Suomessa. Vuonna 2010 Fonecta osti Enirolta Keltaiset sivut -tavaramerkin, Eniro.fi-verkkopalvelun ja Helsingin seudun sekä Pirkanmaan puhelinluettelot. Puhelinluettelotoiminta lopetettiin vuonna 2017, viimeinen painettu puhelinluettelo nähtiin maaliskuussa 2017, jonka jälkeen Fonecta on keskittynyt täysin digitaalisten markkinoinnin palveluiden tarjoamiseen asiakasyrityksilleen numeropalvelun ohella.

020202 Palvelut
---------------

*Pääartikkeli: 020202 Palvelut*
Fonectan tytäryhtiö *020202 Palvelut Oy* keskittyy nimi- ja numeropalveluiden tarjoamiseen kuluttajille ja yrityksille. Numero 020202 lanseerattiin käyttöön vuonna 1994.

02 Taksi Oy
-----------

Fonecta-konserni osti 2.4.20244 Sanoma Media Finlandilta Valopilkku Oy:n ja sen koko osakekannan. Yrityskaupan myötä Valopilkku liittyi osaksi Fonectan taksipalveluita 02 Taksin rinnalle.

Katso myös
----------

* Finder (sivusto)

Lähteet
-------

1. 1 2  Fonecta Oy *Kauppalehti*. Viitattu 24.2.2021.
2. ↑  Fonecta – tietoa yrityksestä *fonecta.fi*. Viitattu 19.2.2010.
3. ↑  Fonecta yhteystiedot | Fonecta.fi *www.fonecta.fi*. Viitattu 30.4.2019.
4. ↑  Fonecta Oy - Y-tunnus: 1755007-6 - Yritystiedot, taloustiedot, päättäjät & hallituksen jäsenet *www.finder.fi*. Viitattu 12.9.2018.
5. ↑  Patrik Sallner Fonectan uudeksi toimitusjohtajaksi: Digimarkkinoinnin palveluntarjoaja uudistuu ja hakee kasvua. *Fonecta.fi/yrityksille*.
6. ↑  YTJ - Yritys- ja yhteisötietojärjestelmä - Yrityshaku *tietopalvelu.ytj.fi*. Viitattu 9.12.2021.
7. ↑  Fonectalle kaksi palkintoa LinkedInin kumppanien kilpailussa – suomenkielisen mainonnan jatkumisen eteen tehty työ nousi esiin *Markkinointi & Mainonta*. Viitattu 24.4.2019.
8. ↑  LinkedIn palkitsi Fonectan jo kolmatta kertaa. *www.fonecta.fi*. Viitattu 4.1.2021.
9. ↑  Mänty, Sonja: Fonecta palaa suomalaisomistukseen – Saa taustavoimakseen uuden pääomasijoittajan  2.12.2023. Talouselämä. Viitattu 2.12.2023.
10. ↑  Portfolioyhtiöt *sponsor.fi*. Viitattu 26.1.2024.
11. ↑  Fonecta osti Inoan *Markkinointi & Mainonta*.  14.3.2005. Viitattu 29.9.2010. (englanniksi)
12. ↑  Fonecta osti Enirolta puhelinluetteloita ja Keltaiset Sivut *iltalehti.fi*.  25.8.2010. Viitattu 29.9.2010.
13. ↑  Paperinen puhelinluettelo historiaan – Suomen viimeinen paperiluettelo painettiin Keski-Suomeen *Yle Uutiset*. Viitattu 4.1.2021.
14. ↑

Aiheesta muualla
----------------

* Fonecta
* Fonecta Yrityksille